ΚΑΝΕΝΑ ΜΝΗΜΟΝΙΟ ΝΑ ΜΗΝ ΥΠΟΓΡΑΦΤΕΙ 


Ο ΑΝΑΣΤΑΣΙΑΔΗΣ ΝΑ ΠΑΡΑΙΤΗΘΕΙ 

Η κυβέρνηση Αναστασιάδη υπέκυψε κιόλας στις διαταγές της Τρόικας και ΕΕ αψού κατέληξαν 
σε τελική συμφωνία για το μνημόνιο με κούρεμα ΟΛΩΝ των καταθέσεων στις τράπεζες, από 
το πρώτο ευρώ! 

Το δάνειο ανέρχεται στα 10 δις και η συμφωνία προβλέπει κλιμακωτή εφάπαξ εισφορά επί 
των καταθέσεων στις κυπριακές τράπεζες και συγκεκριμένα εισφορά 9,9% για τις καταθέσεις 
σε κυπριακές τράπεζες άνω των 100.000 ευρώ και 6,75% για τις καταθέσεις που είναι κάτω 
από τις 100.000 ευρώ. Η έκτακτη εισφορά θα ισχύσει τόσο για τους Κύπριους όσο και για 
τους ξένους καταθέτες. Παράλληλα στη συμφωνία προβλέπεται και φορολόγηση των τόκων 
των καταθέσεων στις κυπριακές τράπεζες με 20-25%, ενώ ο εταιρικός φόρος θα αυξηθεί από 
το 10 στο 12,5%. Σημειώνεται πως το μέτρο δεν ισχύει για τις θυγατρικές των τραπεζών στην 
Ελλάδα. 

Επιπλέον προωθούνται σαρωτικές ιδιωτικοποιήσεις! 

Είναι ξεκάθαρο ότι το κούρεμα των καταθέσεων που ξεσήκωσε θύελλα αντιδράσεων δεν 
έρχεται μόνο του. Συνοδύεται από σωρεία αντεργατικών μέτρων λιτότητας, τα οποία 
στρέφονται ενάντια σε όλο τον λαό, αφού αφορά τα ταμεία προνοίας, συντάξεων και 
μικροκαταθέσεις πολλών χιλιάδων εργαζομένων. Είναι η συνέχεια στα μέτρα που 
συμφωνήθηκαν από την προηγούμενη κυβέρνηση και ψήφισαν ομόφωνα τα κόμματα στην 
βουλή, με αποκοπές μισθών συντάξεων και επιδομάτων, απολύσεις και φορολογίες. Οι 
εξουσιαστές και υπηρέτες της πλουτοκρατίας σε Κύπρο και Ευρώπη για να διασώσουν τις 
τράπεζες βάλθηκαν να γονατίσουν τον εργαζόμενο λαό με εξοντωτικά μέτρα που χαϊδεύουν 
το κεφάλαιο και εξαθλιώνουν την εργατική τάξη. 

Η απόφαση Αναστασιάδη για κούρεμα των καταθέσεων και υπογραφή μνημονίου αποτελεί 
ένα έγκλημα ολκής και μια μεγάλη εξαπάτηση εις βάρος του κυπριακού λαού. Οχι πως είχαμε 
καμιά αυταπάτη για έναν από τους στυγνούς εκφραστές του νεοφιλελευθερισμού, αλλά ο ίδιος 
και άλλοι εκπρόσωποι της κυβέρνησης ισχυρίζονταν συνεχώς προεκλογικά μέχρι και πριν 3 
μέρες ότι δεν πρόκειται να δεχθούν κάτι τέτοιο! Εδώ ξεμπροστιάζονται αυτοί οι οποίοι 
καλλιεργούσαν στον κόσμο τις αυταπάτες περί "διαπραγμάτευσης" με την Τρόικα, περί ήπιου 
ή σκληρού μνημονίου. 

Παραθέτουμε δηλώσεις, βίντεο και πρωτοσέλιδο εφημερίδας με τα αισχρά ψέματα των 
εκπροσώπων της κυβέρνησης: 

Σαρρής: Δεν βρίσκεται στο τραπέζι κούρεμα καταθέσεων(6/3/2013) 

Στυλιανϊδης: Δεν θα αποδεχθούμε κούρεμα(1 3/3/201 3) 

Σαρρής: «Ανόητη» ιδέα το «κούρεμα» των καταθέσεων(1/3/2013) 

Σαρρής: Θα ήταν καταστροφικό το κούρεμα (6/3/2013) 

Αναστασιάδης: Δεν υπογράφω μνημόνιο με κούρεμα καταθέσεων(12/2/2013) 

Αναστασιάδης: Δεν τίθεται θέμα κουρέματος καταθέσεων(1 0/3/201 3) 

Οι καπιταλιστές τα θέλουν όλα. Στο βωμό του κέρδους δε διστάζουν να θυσιάσουν 
ολόκληρους λαούς. Στην ολομέτωπη επίθεσή τους , μόνη απάντηση πρέπει να είναι η 


οργανωμένη αντίσταση του λαού ενάντια στην Τρόικα, στους ντόπιους και ξένους υπηρέτες 
της, για να ανατρέψει τις πολιτικές και τα μνημόνια τους. Να μπουν οι βάσεις για την 
συγκρότηση κοινωνικού μετώπου αντίστασης και ανατροπής ενάντια σε κυβέρνηση, ΕΕ και 
Τρόικα. 

Η ΚΥΒΕΡΝΗΣΗ ΑΝΑΣΤΑΣΙΑΔΗ ΝΑ ΠΑΡΑΙΤΗΘΕΙ 

- ΚΑΝΕΝΑ ΜΝΗΜΟΝΙΟ ΝΑ ΜΗΝ ΥΠΟΓΡΑΦΤΕΙ 

- ΑΜΕΣΗ ΕΞΟΔΟΣ ΑΠΟ ΕΥΡΩ ΚΑΙ ΕΕ. ΕΡΓΑΤΙΚΟΣ-ΛΑΙΚΟΣ ΕΛΕΓΧΟΣ ΣΤΗΝ 
ΟΙΚΟΝΟΜΙΑ ΚΑΙ ΤΗΝ ΚΟΙΝΩΝΙΑ ΣΥΝΟΛΙΚΑ 

- ΝΑ ΑΚΥΡΩΘΟΥΝ ΟΙ ΜΕΧΡΙ ΤΩΡΑ ΣΥΜΦΩΝΙΕΣ ΜΕ ΤΗΝ ΤΡΟΓΚΑ ΚΑΙ ΤΑ ΜΝΗΜΟΝΙΑΚΑ 
ΝΟΜΟΣΧΕΔΙΑ ΤΗΣ ΠΡΟΗΓΟΥΜΕΝΗΣ ΚΥΒΕΡΝΗΣΗΣ - ΔΗΜΟΨΗΦΙΣΜΑ ΤΩΡΑ! 

- ΑΜΕΣΗ ΠΑΥΣΗ ΠΛΗΡΩΜΩΝ ΚΑΙ ΔΙΑΓΡΑΦΗ ΤΟΥ ΧΡΕΟΥΣ ΕΚΤΟΣ ΑΥΤΟΥ ΠΡΟΣ ΤΑ 
ΑΣΦΑΛΙΣΤΙΚΑ ΤΑΜΕΙΑ 

- ΚΟΙΝΩΝΙΚΟΠΟΙΗΣΗ ΤΩΝ ΤΡΑΠΕΖΩΝ ΧΩΡΙΣ ΑΠΟΖΗΜΙΩΣΗ ΤΩΝ ΙΔΙΟΚΤΗΤΩΝ, ΚΑΘΩΣ 
ΚΑΙ ΤΩΝ ΜΕΓΑΛΩΝ ΚΑΙ ΣΤΡΑΤΗΓΙΚΩΝ ΕΠΙΧΕΙΡΗΣΕΩΝ ΟΠΩΣ ΕΠΙΚΟΙΝΩΝΙΑ, ΕΝΕΡΓΕΙΑ, 
ΥΔΡΕΥΣΗ ΜΕ ΕΡΓΑΤΙΚΟ ΕΛΕΓΧΟ 

- ΚΟΙΝΩΝΙΚΟΠΟΙΗΣΗ ΕΚΚΛΗΣΙΑΣΤΙΚΗΣ ΠΕΡΙΟΥΣΙΑΣ 

- ΑΠΑΓΟΡΕΥΣΗ ΑΠΟΛΥΣΕΩΝ 

- ΠΑΝΕΡΓΑΤΙΚΗ ΑΠΕΡΓΙΑ ΔΙΑΡΚΕΙΑΣ 

ΔΙΚΑ ΤΟΥΣ ΤΑ ΚΕΡΔΗ ΔΙΚΕΣ ΤΟΥΣ ΚΑΙ ΟΙ ΖΗΜΙΕΣ 
ΤΗΝ ΚΡΙΣΗ ΝΑ ΠΛΗΡΩΣΟΥΝ ΟΙ ΚΑΠΙΤΑΛΙΣΤΕΣ 

πρωτοβουλία αλληλέγγυων και μαθητών 


